
PËR PËRCAKTIMIN E AUTORITETIT TË AUTORIZUAR PËR DHËNIEN E LICENCËS PËR “LOTARI KOMBËTARE” DHE TË  LICENCAVE PËR “KAZINO”
 
Në mbështetje të nenit 100 të Kushtetutës dhe të neneve 10 pika 2, 27, pika 1, e 33 pika 2 të ligjit nr.10 033, datë 11.12.2008 "Për lojërat e fatit", të ndryshuar, me propozimin e Ministrit të Financave, Këshilli i Ministrave
 
VENDOSI:
 
1. Autoriteti i autorizuar për dhënien e licencës për “Lotari kombëtare” dhe të licencave për  “Kazino” është Ministria e Financave.
2. Autorizohet Ministria e Financave për shpalljen e procedurave të garës për “Lotari kombëtare”, si  dhe për shpalljen e kritereve për dhënien e licencave për “Kazino”.
3. Ngarkohet Ministria e Financave për zbatimin e këtij vendimi.
Ky vendim hyn në fuqi pas  botimit në  Fletoren Zyrtare.
KRYEMINISTRI
Sali Berisha
